CELEX: 32015D2443
Language: hr
Date: 2015-12-11 00:00:00
Title: Odluka Vijeća (EU) 2015/2443 od 11. prosinca 2015. o stajalištu koje u ime Europske unije treba zauzeti u okviru Vijeća za pridruživanje osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu glave V. tog Sporazuma o pridruživanju

23.12.2015   
            
            
               HR
            
            
               Službeni list Europske unije
            
            
               L 336/56
            
         ODLUKA VIJEĆA (EU) 2015/2443
   od 11. prosinca 2015.
   o stajalištu koje u ime Europske unije treba zauzeti u okviru Vijeća za pridruživanje osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu glave V. tog Sporazuma o pridruživanju
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:
   
               (1)
            
            
               Člankom 464. stavcima 3. i 4. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1) („Sporazum”) predviđa se privremena primjena dijela Sporazuma.
            
         
               (2)
            
            
               Člankom 3. Odluke Vijeća 2014/492/EU (2) određuju se dijelovi Sporazuma koje treba privremeno primjenjivati.
            
         
               (3)
            
            
               Člankom 462. Sporazuma predviđa da primjene glave V. (Trgovina i pitanja povezana s trgovinom) Sporazuma u pogledu onih područja Republike Moldove u kojima Vlada Republike Moldove nema stvarnu kontrolu treba početi nakon što Republika Moldova osigura potpunu provedbu i izvršavanje glave V. na svojem cjelokupnom državnom području.
            
         
               (4)
            
            
               Nadalje, člankom 462. Sporazuma predviđa se da Vijeće za pridruživanje treba donijeti odluku o tome kada su osigurane potpuna provedba i izvršavanje glave V. Sporazuma na cjelokupnom državnom području Republike Moldove.
            
         
               (5)
            
            
               Republika Moldova obavijestila je Europsku komisiju da će od 1. siječnja 2016. moći osigurati potpunu provedbu i izvršavanje glave V. Sporazuma na svojem cjelokupnom državnom području.
            
         
               (6)
            
            
               Potrebno je pratiti i redovito preispitivati primjenu glave V. Sporazuma na cjelokupnom državnom područja Republike Moldove.
            
         
               (7)
            
            
               Stoga je primjereno odrediti stajalište Unije u vezi primjene glave V. Sporazuma na cjelokupnom državnom području Republike Moldove,
            
         DONIJELO JE OVU ODLUKU:
   Članak 1.
   1.   Stajalište koje Unija treba zauzeti u Vijeću za pridruživanje osnovanom na temelju članka 434. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, u pogledu potpune provedbe i izvršavanja te primjene glave V. Sporazuma (Trgovina i pitanja povezana s trgovinom) na cjelokupnom državnom području Republike Moldove, temelji se na nacrtu odluke Vijeća za pridruživanje priloženom ovoj Odluci.
   2.   Predstavnici Unije u okviru Vijeća za pridruživanje mogu dogovoriti manje tehničke ispravke nacrta odluke bez daljnje odluke Vijeća.
   Članak 2.
   U roku od osam mjeseci od stupanja na snagu ove Odluke, a nakon toga jednom godišnje, Europska komisija izvješćuje Vijeće o primjeni glave V. Sporazuma na cjelokupnom državnom području Republike Moldove. Ako Republika Moldova više ne osigurava potpunu provedbu i izvršavanje glave V. Sporazuma u pogledu onih područja Republike Moldove u kojima ona nema stvarnu kontrolu, predstavnici Unije u Vijeću za pridruživanje mogu, na temelju odluke koju treba donijeti u skladu s člankom 218. stavkom 9. Ugovora, zatražiti od Vijeća za pridruživanje da ponovno razmotri nastavak primjene glave V. Sporazuma na predmetnim područjima.
   Članak 3.
   Ova Odluka stupa na snagu na dan donošenja.
   
      Sastavljeno u Bruxellesu, 11. prosinca 2015.
      
         
            Za Vijeće
         
         
            Predsjednik
         
         F. BAUSCH
      
   
   
      (1)  SL L 260, 30.8.2014., str. 4.
   
   
      (2)  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).
   
      NACRT
      ODLUKE br. 1/2015 VIJEĆA ZA PRIDRUŽIVANJE EU-A I REPUBLIKE MOLDOVE
      od … 2015.
      o primjeni glave V. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane na cjelokupnom državnom području Republike Moldove
      VIJEĆE ZA PRIDRUŽIVANJE,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (1), a posebno njegov članak 462.,
      budući da:
      
                  (1)
               
               
                  U skladu s člankom 464. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), dijelovi Sporazuma privremeno se primjenjuju od 1. rujna 2014.
               
            
                  (2)
               
               
                  Republika Moldova obavijestila je Europsku komisiju da će od 1. siječnja 2016. moći osigurati potpunu provedbu i izvršavanje glave V. (Trgovina i pitanja povezana s trgovinom) Sporazuma na svojem cjelokupnom državnom području.
               
            
                  (3)
               
               
                  Primjereno je da Vijeće za pridruživanje redovito preispituje primjenu glave V. (Trgovina i pitanja povezana s trgovinom) Sporazuma na cjelokupnom državnom području Republike Moldove.
               
            
                  (4)
               
               
                  Primjereno je da Odbor za pridruživanje u sastavu zaduženom za trgovinu prati primjenu glave V. (Trgovina i pitanja povezana s trgovinom) Sporazuma na cjelokupnom državnom području Republike Moldove i o tome redovito izvješćuje Vijeće za pridruživanje,
               
            DONIJELO JE OVU ODLUKU:
      Članak 1.
      1.   Glava V. (Trgovina i pitanja povezana s trgovinom) Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane primjenjuje se od 1. siječnja 2016. na cjelokupnom državnom području Republike Moldove.
      2.   Vijeće za pridruživanje preispituje primjenu glave V. (Trgovina i pitanja povezana s trgovinom) Sporazuma na cjelokupnom državnom području Republike Moldove u roku od 10 mjeseci od donošenja ove Odluke, a nakon toga jednom godišnje.
      3.   Odbor za pridruživanje u sastavu zaduženom za trgovinu prati primjenu glave V. (Trgovina i pitanja povezana s trgovinom) Sporazuma kako je navedeno u stavku 1. On izvješćuje Vijeće za pridruživanje jednom godišnje te kada to okolnosti zahtijevaju.
      4.   Glava VII. (Institucionalne, opće i završne odredbe) primjenjuje se u mjeri u kojoj se primjenjuje u kontekstu glave V. (Trgovina i pitanja povezana s trgovinom) Sporazuma.
      Članak 2.
      Ova Odluka stupa na snagu na dan donošenja.
      
         Sastavljeno u … …
         
            
               Za Vijeće za pridruživanje
            
            
               Predsjednik
            
         
      
      
         (1)  SL L 260, 30.8.2014., str. 4.